b'\n_START_ARTICLE_\nDatabase\n_START_PARAGRAPH_\nAng database (literal na "base o \'kuta\' ng mga dato") o talaan ay kalipunan ng mga dato o datos (data) na nakaayos upang madaling makuha, masuri at madagdagan. Depende sa uri ng database ang uri ng dato na kaya nitong iimbak.\n_START_SECTION_\nSistema ng pamamahala ng kalipunan ng dato\n_START_PARAGRAPH_\nAng software na ginagamit sa pamamahala ng database ay tinatawag na Database management system (DBMS) o "sistema ng pamamahala ng kalipunan ng dato". Ang ilan sa mga kilalang database ay ang mga sumusunod: Microsoft Access, MySQL, Oracle, PostgreSQL, Sybase, Microsoft SQL Server, DB2, Firebird, IBM Cloudscape, Apache Derby. Ang MySQL, PostgreSQL, Firebird, at Apache Derby ay malalayang mga software.\n_START_SECTION_\nObhektong orientadong database\n_START_PARAGRAPH_\nIsang uri ng database kung saan ang mga data ay inilararawan ng mga object o "bagay" na gaya ng ginagamit sa pagpoprogramang obhektong orientado.\n_START_SECTION_\nSQL\n_START_PARAGRAPH_\nAng SQL (Structured Query Language o "Wika ng may Kayariang Pangsiyasat) ay isang wikang pamprograma na ginagamit sa pamamahala ng data sa isang relasyonal na sistema ng database. Ang pamamahala sa dato ay kinabibilangan ng pagpasok ng dato (insert), tanong o pagsiyasat (query) o pagtingin sa dato, pagbabago ng dato (update\'), pagbura ng dato (delete), paglikha ng mga tabla at iskema at pagbibigay ng karapatan sa mga manggagamit ng database at iba pa.'